《买舟至九里松游三天竺》
宋代·喻良能

解维凌皱玉，辍棹理孤筇。
游遍三天竺，行穷九里松。
泉声依石细，山色共秋浓。
佳处吾能识，幽岩倚秀峰。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。